### Metodologie de monitorizare a activității economice a Organizației de CD

**Normele de fond în domeniul ajutoarelor de stat privind cercetarea, dezvoltarea și inovarea** presupun monitorizarea activității economice a entităților de CDI în evaluarea compatibilității finanțării următoarelor tipuri de activități:

1. **Finanțarea publică a activităților neeconomice** (activitatea economică este pur auxiliară - capacitatea alocată în fiecare an activităților economice nu depășește 20 % din capacitatea anuală globală a entității respective)
2. **Finanțarea publică a activităților economice ale organizațiilor de cercetare și ale infrastructurilor de cercetare** (activitatea economică nu este pur auxiliară - capacitatea alocată în fiecare an activităților economice depășește 20 % din capacitatea anuală globală a entității respective)

**Finanțarea publică a organizațiilor de cercetare nu intră sub incidența normelor privind ajutoarele de stat dacă activitatea economică este pur auxiliară**, cu alte cuvinte corespunde unei activități care este legată direct de funcționarea organizației de cercetare sau a infrastructurii de cercetare și este necesară pentru aceasta sau care este legată intrinsec de utilizarea neeconomică principală a acesteia și care are un domeniu de aplicare limitat. În sensul prezentului cadru, Comisia va considera că așa stau lucrurile atunci când activitățile economice consumă exact aceiași factori (de exemplu, materiale, echipamente, forță de muncă și capital fix) ca și activitățile neeconomice, iar capacitatea alocată în fiecare an unor astfel de activități economice nu depășește 20 % din capacitatea anuală globală a entității respective.

Obținerea de venituri prin participarea în proiecte de cercetare nu este considerată activitate economică.

Fără a aduce atingere celor mai sus prezentate, **în cazul în care organizațiile de cercetare sau infrastructurile de cercetare sunt utilizate pentru a desfășura activități de natură economică**, cum ar fi închirierea de echipamente sau de laboratoare către întreprinderi, furnizarea de servicii către întreprinderi sau desfășurarea de activități de cercetare contractuală, **finanțarea din fonduri publice a activităților economice respective va fi, în general, considerată ajutor de stat.**

**Pentru a evita subvenționarea încrucișată a activității economice și pentru a putea controla caracterul auxiliar al activităților economice, cele două tipuri de activități** **şi costurile de finanțare trebuie evidențiate distinct în contabilitatea anuală a acestor organizații**. AM PR SVO se va asigura prin mijloace necesare că sprijinul financiar acordat institutelor de cercetare nu intră sub incidența ajutorului de stat, respectiv că activitățile economice desfășurate de acestea sunt și rămân pur auxiliare, iar capacitatea alocată în fiecare an unor astfel de activități economice nu depășește 20% din capacitatea anuală globală a entității respective, inclusiv prin mecanisme de recuperare a ajutoarelor acordate pentru activitățile economice pentru anii în care procentul de 20% mai sus amintit este depășit.

|  |
| --- |
| **MECANISM RECUPERARE (acolo unde este cazul)** |
| Infrastructura este utilizată pentru activități economice și/sau neeconomice:   1. În situația în care infrastructura de cercetare **este utilizată în fiecare an pentru activități economice pur auxiliare** (utilizarea acesteia în scopuri economice nu depășește 20% din capacitatea anuală totală a entității respective), **regulile cu privire la ajutorul de stat nu se aplică pentru finanțarea acordată**. Finanțarea se va face respectand prevederile Ghidului Solicitantului, respectiv **sprijinul public eligibil se încadrează într-un procent de 98% din valoarea eligibilă a cheltuielilor**, cu condiția utilizării, pentru activități economice, a maximum 20% din capacitatea anuală a infrastructurii organizației de cercetare finanțate. 2. În situația în care infrastructura de cercetare **desfășoară activitate economică care depășește 20% din capacitatea sa anuală sau activitatea sa crește pe parcursul unui an astfel încât aceasta nu mai poate fi considerată auxiliară (depășește pragul de 20%)**, finanțarea publică a întregii activități economice se va supune regulilor aferente ajutorului de stat pentru cercetare-dezvoltare, **organizațiile de CDI fiind asimilate întreprinderilor mari și cofinanțării aferente** acestora (pentru cazul în care activitățile economice depășesc pragul de 20%.)   **Solicitantul va avea obligația la depunerea cererii de finanțare a prezentării Modului de calcul prin care se demonstreaza faptul ca activitățile economice nu depășesc 20 % din capacitatea anuală globală a entității respective, în anul fiscal anterior depunerii cererii.**  **Verificarea menținerii acestei condiții se va face anual printr-un Raport anual de monitorizare a activității economice în anul fiscal precedent pentru organizatia de cercetare . În acest sens, organizația de cercetare va depune anual, în termen de maximum 10 zile lucrătoare de la termenul de depunere a situațiilor financiare anuale, modul de calcul prin care va demonstra încadrarea activității economice sub/peste limita de 20% din capacitatea sa anuală globală.**  **În cazul în care organizația de CDI trece dintr-o categorie în alta**, **respectiv pe parcursul unui an fiscal activitatea sa crește astfel încât aceasta nu mai poate fi considerată auxiliară** (depășește pragul de 20%), **se va institui mecanismul de recuperare**. Valoarea care trebuie recuperată este doar pentru anul în care capacitatea infrastructurii de cercetare este utilizată >20% în activități economice. |

**Principii de bază în evaluarea activității economice**

* Evaluarea activității economice trebuie să vizeze infrastructura/ departamentul căreia i-a fost acordată finanțarea publică (nu întreaga infrastructură a unei anumite entități, cum ar fi, de exemplu, o universitate), și care este capabil/ă de a desfășura activități în mod independent datorită structurii organizaționale, a capitalului, materialelor și forței de muncă pe care le are în mod efectiv la dispoziție. ( spre ex, în cazul unei universități, dacă finanțarea este acordată unui singur laborator/ departament, acesta trebuie să fie capabil să desfășoare în mod independent activități de CDI, a.î. evaluarea activității economice să poată fi realizată separat, în special acolo unde sunt folosiți parametri diferiți pentru măsurarea capacității.)
* Capacitatea utilizată a infrastructurii finanțate trebuie să fie măsurată, înregistrată și raportată anual, conform cu precizările din Planul de Monitorizare
* Parametrii utilizați pentru măsurarea capacității entității relevante (infrastructurii) pot fi de tipul: timp de utilizare a infrastructurii, spațiu, resurse consumate anual (materiale, echipamente, forță de muncă). Parametrii utilizati vor fi aceeasi pe intreaga perioada de calcul a monitorizarii activității economice.

Atenție! Profiturile sau veniturile nu pot fi utilizate drept parametri pentru măsurarea capacității.