**Metodologie de selecție a partenerilor IMM de către organizația de cercetare**

*[Această metodologie* *descrie procesul de selecție a partenerilor privați (IMM-uri) de către organizațiile de cercetare, lider de proiect în cadrul apelului, în vederea încheierii unor Acorduri de parteneriat pentru implementarea în comun a proiectelor depuse în cadrul Priorității 1 a Programului „COMPETITIVITATE PRIN INOVARE ȘI ÎNTREPRINDERI DINAMICE****”, ACȚIUNEA 1.1: „INFRASTRUCTURI DE CERCETARE, INOVARE ȘI TRANSFER TEHNOLOGIC ÎN COLABORARE CU IMM-URILE”***

*Prezenta metodologie nu derogă, nu substituie și nu exceptează, sub nicio formă, de la procedurile de achiziții publice de bunuri, lucrări, servicii, așa după cum sunt acestea din urma prevăzute în normele legale privind achizițiile publice. ]*

1. **Condiții generale**

Prezenta metodologie are în vedere aplicarea art. 34 din OUG nr. 133/2021 privind gestionarea financiară a fondurilor europene pentru perioada 2021-2027 și a art. 45, 46 și 47 din Capitolul VIII al HG 829/2022 care instituie prevederi specifice pentru proiectele implementate în parteneriat.

Procesul de selecție a partenerilor privați se va derula în conformitate cu art. 34 din OUG 133/2021 conform căruia entitățile finanțate din fonduri publice pot stabili parteneriate cu alte entități din sectorul privat, numai prin aplicarea unei proceduri de selecție a acestora, care respectă cel puțin principiile transparenței, tratamentului legal, nediscriminării utilizării eficiente a fondurilor publice, legalitate și trasabilitate.

Luând în considerare prevederile art. 45 din HG nr. 829/2022, liderul unui parteneriat, beneficiar al unui proiect finanțat prin PR SV Oltenia, este responsabil cu asigurarea bunei implementări a proiectului și a respectării tuturor prevederilor contractului de finanțare încheiat cu Autoritatea de Management, precum și cu respectarea prevederilor prezentelor norme metodologice.

Selecția partenerilor privați realizată de către organizația de cercetare, se va realiza respectând, cumulativ, următoarele condiții:

1. Organizațiile de cercetare (lider de parteneriat) au obligația de a face publică intenția de a stabili un parteneriat cu entități private (IMM-uri) în vederea implementării unui proiect finanțat din fonduri europene prin PR SV Oltenia 2021-2027, menționând totodată principalele activități ale proiectului, bugetul, precum și condițiile minime pe care trebuie să le îndeplinească partenerii.

2. Procedura privind alegerea partenerilor din sectorul privat (IMM-uri) se consideră îndeplinită numai dacă liderul de parteneriat (organizația de cercetare) demonstrează, prin elaborarea unui raport, că în selecția partenerilor a respectat următoarele condiții:

* face dovada elaborării și publicării, prin intermediul paginii proprii de internet, a intenției de selecție a partenerilor de proiect, menționate la punctul 1, prin respectarea unui termen de minim 10 zile lucrătoare pentru anunțul privind intenția de selectare a partenerilor, entități prvate (IMM) precizand în cadrul anunțului modalitatea de depunere a intenției din partea entităților private de tip IMM;
* face dovada constituirii unei comisii de evaluare a intențiilor de colaborare;
* elaborează grila de evaluare în baza căreia se va face selecția partenerilor;
* primește intențiile/propunerile de colaborare din partea întreprinderilor în intervalul mai sus menționat:
* verifică, evaluează și selectează entitățile private (IMM) care au răspuns anunțului public în baza unor criterii transparente;
* face dovada publicării rezultatelor procedurii de selecție.

În urma selectării partenerilor privați, liderul de parteneriat (organizația de cercetare), va întocmi, împreună cu aceștia, acordul de parteneriat, anexă obligatorie la depunerea cererii de finanțare.

1. **Procesul de selecție a partenerilor, entitîți private (IMM-uri)**

**Elaborarea anunțului de selecție**:

Organizația de cercetare este obligată să pună la dispoziția potențialilor parteneri (IMM-uri) interesați, cel puțin următoarele informații:

* detaliile complete cu privire la colaborarea vizată pentru care se face selecția (ex. scopul proiectului, obiectivul specific al programului în care se va depune proiectul, principalele activități, buget, etc.),
* documentele relevante (ex. model de acord de parteneriat, ghidul solicitantului aferent finanțării vizate etc.),
* criterii de selecție a partenerilor privați și grila de evaluare (inclusiv punctajul stabilit pentru fiecare criteriu în parte).

În elaborarea criteriilor de selecție se va ține cont de criteriile de eligibilitate aferente categoriei IMM din Ghidul Solicitantului, precum și a condiției ca

* entitățiile selectate să își desfășoare activitatea în domenii de activitate care fac parte din domeniile de specializare inteligentă (RIS 3 AM PR SVO) fiind în măsură să contribuie la obiectivele specifice ale proiectului pentru care se face selecția.

**Publicarea anunțului de selecție**:

Anunțul de selecție a partenerilor privați (IMM) se va publica respectand un termen de minim 10 zile lucătoare între data publicării și termenul limită de depunere a intențiilor.

**Constituirea unei comisii de evaluare:**

Liderul de proiect (organizația de cercetare) va constitui o comisie formată din cel puțin 3 membri în vederea verificării conformității administrative, a evaluării și selecției intenției de colaborare pe baza documentelor depuse de către entitățile private interesate, solicitate de către organizația de cercetare care face selecția.

Modalitatea de constituire a comisiei de evaluare, procedurile de lucru, termenele și orice alte aspecte administrative sunt în sarcina exclusivă a organizației de cercetare conform legislației incidente și a reglementărilor interne.

Organizația de cercetare se va asigura de respectarea legalității și asigurarea trasabilității tuturor documentelor emise în cadrul procedurii de selecție, precum și regimul incompatibilităților și conflictului de interese. În acest sens, organizația de cercetare va trebui să pună la dispoziția AM, toate documentele întocmite în cadrul procedurii (de ex. decizia de numire a membrilor comisiei de evaluare, declarații privind regimul incompatibilităților și conflictul de interese).

**Elaborarea unei grile de evaluare în baza căreia se va face selecția partenerilor**

În vederea stabilirii unei echități la nivelul grilei de evaluare, aceasta va conține minim următoarele criterii, precum si opțional alte criterii pe care OC le consideră relevante:

* relevanța experienței IMM-ului pentru domeniul de activitate al cererii de finanțare
* capacitatea de implementare a propunerii de colaborare – se va evalua capacitatea IMM-ului de a participa la activitățile proiectului și de a putea realiza introducerea în producție a rezultatelor cercetării

1. **Primirea intențiilor de colaborare din partea entităților private (IMM-uri)**

Primirea și înregistrarea intențiilor de colaborare se va face în termenul și condițiile publicate în anunțul privind intenția de selectare a partenerilor.

Intenția de colaborare din partea entităților private va cuprinde cel puțin, următoarele documente care să dovedească conformitatea administrativă:

* Expresia de interes;
* Declarația întreprinderii de încadrare în categoria de IMM;
* Domeniului de activitate al IMM-ului face parte din domeniile incluse în RIS 3 al AM PR SVO.

1. **Verificarea, evaluarea și selecția intențiilor de colaborare depuse**

Verificarea, evaluarea și selecția intențiilor de colaborare proiectelor sunt în sarcina exclusivă a organizației de cercetare și se vor face în termenul stabilit de către Organizația de cercetare.

Evaluarea propunerilor de colaborare se va finaliza cu un Raport final privind rezultatul procesului de evaluare și selecție, datat și semnat de către toți membrii comisiei de evaluare, inclusiv de către președintele acesteia și asumat de către reprezentantul legal al organizației de cercetare care a organizat selecția. Raportul are la bază fișele de evaluare individuale, iar punctajul acordat propunerii de colaborare este media aritmetică a punctajelor propuse de fiecare membru în fișă.

În baza rapoartelor de evaluare, se întocmește o listă cu IMM-urile evaluate, în ordinea descrescătoare a punctajului obținut, cu respectarea numărului minim de entități private prevăzute a fi selectate de către organizația de cercetare pentru incheierea Acordului de Parteneriat.

1. **Publicarea rezultatelor procedurii de selecție**

Rezultatele evaluării vor fi postate atat pe website-ul organizației de cercetare cat și prin scrisori de acceptare sau de respingere, către toate întreprinderile evaluate, la adresa de e-mail furnizată de acestea la momentul depunerii propunerii de colaborare, în termen de maxim 3 zile de la finalizarea evaluării, cu precizarea punctajului obținut.

Metodologia de selecție se finalizează cu selectarea a cel puțin 2 entități private (IMM-uri), în vederea includerii acestora în Acordul de parteneriat încheiat pentru depunerea și implementarea proiectului în cadrul apelului vizat.